Aleksandrów Łódzki
<s>Aleksandrów Łódzki je grad od 21,754 stanovnika u sredini Poljske u Lodzkom vojvodstvu.</s>

<s>Geografske karakteristike 
Aleksandrów Łódzki se prostire duž južne obale rijeke Bzure, udaljen petnaestak km sjeverozapadno od centra Łódźa.</s><s>Danas je stambeno-industrijsko predgrađe Łódźa sa kojim je spojen tramvajem, poznat širom Poljske po proizvodnji čarapa, tako da ima i muzej posvećen njima.</s>

<s>Historija</s>

<s>Aleksandrów Łódzki je jedan d rijetkih gradova tadašnje Mazovije, koji je izgrađen od nule početkom 19. vijeka.</s><s>To je bilo vrijeme kad se i Łódź razvio kao industrijski centar.</s><s>Inicijator osnivanja tekstilne industrije bila je vlada, u to vrijeme relativno autonomne Kongresne Poljske.</s>

<s>Novo naselje uz predionicu tekstila niklo je 1816. na goloj ledini, po modernom Urbanističkom planu.</s><s>Već 1820. naselje je brojilo preko 1000 stanovnika.</s>

<s>Brz industrijski razvoj okrunjen je dodjelom statusa grada - 22. marta 1822.</s><s>Grad je dobio ime Aleksandrów po ruskom caru Aleksandru I. Od samog početka je dobio i dodatak, da se zna kom administrativno pripada, tako da je u startu bio Aleksandrów Łęczycki, nakon tog Aleksandrów Fabryczny  i na kraju Aleksandrów Łódzki.</s>

<s>Prosperitet Aleksandrówa trajao je do Novembarskog ustanka (1830-1831).</s><s>Nakon sloma ustanka desio se i kolaps tekstilne  industrije.</s><s>Nakon perioda kratkotrajnog oporavka 1835.-1845., usljedila je nova kriza, pa se stanovništvo raselilo tako da je Aleksandrów ponovno spao na selo, zbog tog su mu ruske vlasti 1869. oduzele status grada.</s>

<s>Aleksandrów se za Prvog svjetskog rata našao na prvoj liniji fronta, nakon teških borbi trupe njemačkog cara Wilhelma II zauzele su Aleksandrów krajem 1914. i uvele okupacionu upravu, koja je trajala do novembra 1918.</s>

<s>Prve godine u ponovno rođenoj Poljskoj bile su teške, zbog razaranja tokom rata.</s><s>Nakon puno napora za obnovu industrije Aleksandrówu je 1924. vraćen status grada.</s>

<s>Pobratimski gradovi</s>

<s>Aleksandrów Łódzki ima ugovore o prijateljstvu sa sljedećim gradovima:
  Ossiach, Austrija
  Krāslava, Latvija
  Puget-Ville, Francuska</s>

<s>Izvori</s>

<s>Vanjske veze</s>

<s>Aleksandrów Łódzki (službene stranice)</s>

<s>Gradovi u Poljskoj</s>

